روسیا ساوونما ناظیرلیگی اوکراینانین دونتسک ویلایتینده کراسنایا گورا قصبه‌سینه نظارتی اله کئچیردیک‌لرینی بیلدیریب.
ناظیرلیگین سؤزچوسو ایگور کوناشنکوو روسیا-اوکراینا محاربه‌سینده روسیا حربی قوه‌لری‌نین عملیات‌لاری ایله باغلی معلومات پایلاشیب.
روسیا اوردوسونون اوکراینادا دؤیوش‌لرینی داوام ائتدیردیگینی بیلدیرن کوناشنکوو موختلیف بؤلگه‌لرده 300-دن چوخ اوکراینا‌لی عسگرین ضررسیزلشدیریلدیگینی بیلدیریب.
کوناشنکوو قئید ائدیب کی، اوکراینا اوردوسونون سلاح و حربی تکنیکاسی‌نین تعمیری مرکزی وورولوب.
هوجوم بؤلمه‌لرینده‌کی کؤنول‌لولر روسیا گونئی قوه‌لری قروپونون دونتسک ایستیقامتینده توپ و راکت بؤلمه‌لری‌نین دستکی ایله دونتسک خالق جمهوریتی‌نین کراسنایا گورا قصبه‌سینی آزاد ائدیب‌لر.
کوناشنکوو بیلدیریب کی، سون 24 ساعات عرضینده اوکراینا قوه‌لرینه مخصوص امریکا اوره تیمی اولان 6 عدد چوخ لوله لی راکت لر هیمارس راکتی و 9 پیلوت‌سوز اوچوش آپاراتی وورولوب.
"بو گونه قدر اوکراینایا مخصوص 384 اوچاق، 207 هلیکوپتر، 3114 پیلوت‌سوز اوچوش آپاراتی، 404 هاوا هوجوموندان ساوونما سیستمی، 7852 تانک و زره لی آراج، 1017 چوخ‌لوله‌لی راکت لر، 4082 توپ و خمپاره، 8363 شخصی حربی ماشین محو ائدیلیب"، -دئیه کوناشنکوو قئید ائدیب.
